Eötvös Loránd Tudományegyetem
Természettudományi Kar DT- 176/2000. (T-9)

Emlékeztető és Határozatok
a Kari Tanács 2000. március 8-án (szerdán) megtartott üléséről

I.

A Kari Tanács titkos szavazással
a. Böddi Béla Növényélettani Tanszék egyetemi tanári pályázatát 37 igen, 4 nem;

Podani János Növényrendszertani és Ökológiai Tanszék egyetemi tanári pályázatát 36 igen, 5 nem;

Kürti Jenő Biológiai Fizika Tanszék egyetemi tanári pályázatát 37 igen, 4 nem;

Bartholy Judit Meteorológiai Tanszék egyetemi tanári pályázatát 33 igen, 8 nem;

Érdi Bálint Csillagászati Tanszék egyetemi tanári pályázatát 40 igen, 1 nem szavazataránnyal támogatta.

b. Prokaj Vilmos egyetemi adjunktusi kinevezését 4 év határozott időre 40 igen, 1 nem;
Kaslik Gyula egyetemi adjunktusi kinevezését 4 év határozott időre 39 igen, 2 nem;

Tóth Zoltán egyetemi adjunktusi kinevezését 4 év határozott időre 37 igen, 4 nem szavazataránnyal támogatta.

c. Beleznay Ferenc adjunktusi kinevezésének meghosszabbítását 4 évre 40 igen, 1 nem szavazataránnyal támogatta.

d. Csiszár Villő szaktárgyi oktatói kinevezését 1 év határozott időre 40 igen, 1 nem szavazataránnyal támogatta.

e. Prékopa András részére professor emeritus cím adományozását 39 igen, 2 nem szavazataránnyal támogatta.

f. Kisfaludy Gyulát a Kari Tanács titkárává 41 igen szavazattal, ellenszavazat nélkül megválasztotta.

II.

A Kari Tanács a tanterv módosítására vonatkozó javaslatot az előterjesztésben foglaltak szóbeli kiegészítésével elfogadta. A módosítások a következő tanévtől lépnek életbe.

(A Kari Tanács a határozatot a Biológiai Tanszékcsoport 1. és 2. javaslatát kivéve — amelyet ellenszavazat nélkül 1 tartózkodás mellett fogadott el — ellenszavazat és tartózkodás nélkül hozta.)

III.

A Kari Tanács a képzések alapításának, indításának és működtetésének szabályai című egyetemi szabályzat-tervezetet a következő megjegyzésekkel támogatta:

· ha az Egyetemi Tanács a kérelmet elutasítja, azt indokolnia kelljen;

· az Oktatási és Tudományszervezési Osztály csak hatáskörének megfelelő feladatokat kapjon.

(A Kari Tanács a határozatot ellenszavazat nélkül, 1 tartózkodás mellett hozta.)

IV.

A Földrajz-Földtudományi szakterületi Habilitációs Bizottság tagjává Perczel György egyetemi docenst ellenszavazat és tartózkodás nélkül megválasztotta.

V.

A Kari Tanács egyperces néma felállással adózott a közelmúltban elhunyt professor emeritus Sárfalvi Béla és Nagy Elemér nyugalmazott egyetemi tanár emlékének.

A dékán tájékoztatta a Kari Tanácsot az IIT legutóbbi üléséről. Felkérte az ügyrendi bizottság elnökét, hogy a kari érdekegyeztető tanács megalakításához szükséges személyi javaslatok előkészítésében működjön közre.

Nagy Béláné tanácstag bejelentette, hogy az egyetemi szintű érdekegyeztető tanács megalakult és március 16-án első ülését is megtartja.

Keszei Ernő tanácstag és Vízvári Béla tanácstag a 2000. március 1-jei rendkívüli tanácsülés határozataival kapcsolatban tettek fel kérdéseket. Kérdéseikre az ülésen választ kaptak.

